21.3.2023.
HR
Službeni list Europske unije
C 105/17
3.
Podržano učenje.
Ovo područje odnosi se na sva istraživanja u kojima se sustav podržanog učenja može primijeniti na teme opisane u prethodna dva područja.
Prednost će se dati prijedlozima istraživanja u području novih tehnologija kao što su umjetna inteligencija (tj. strojno učenje, analitika podataka itd.) koje se primjenjuju na intelektualno vlasništvo, uključujući demonstraciju tehnologije u relevantnom okružju, izradu prototipa i demonstraciju na razini sustava.
Studije bi po mogućnosti trebale biti usmjerene na teme povezane sa žigovima i dizajnima, iako bi mogle biti obuhvaćene i druge teme, kao što su oznake zemljopisnog podrijetla, MSP-ovi, pristupi klijentima ili osposobljavanje i obrazovanje u području intelektualnog vlasništva.
IZJAVA O OGRANIČENJU ODGOVORNOSTI: za 1. i 2. skupinu svaki zahtjev za istraživanje/temu mora biti povezan s najmanje jednim od triju prethodno navedenih općih područja.
Konačne teme koje će EUIPO odabrati bit će one koje su od velikog interesa za Ured (čak i ako su povezane sa samo jednim od triju područja).
Procjena svakog prijedloga temeljit će se na objektivnim, transparentnim i standardnim unaprijed definiranim kriterijima (npr. kvaliteti prijedloga, sposobnosti kandidata, očekivanom učinku, vjerodostojnosti prijedloga proračuna), kako je određeno u poglavlju II. u nastavku.
Razmatrat će se projekti koji imaju najveću važnost za Ured.
To uključuje, primjerice, projekte koji pružaju relevantne empirijske dokaze za donositelje odluka u politici i poslovanju, različite relevantne projekte usmjerene na intelektualno vlasništvo ili inicijative povezane s podatcima, kao i program za MSP-ove.
Više pojedinosti možete pronaći u poglavlju I.
Smjernica za podnositelje prijedloga.
2.
Uvjeti prihvatljivosti
2.1.
Prihvatljivi podnositelji prijedloga Ovaj poziv otvoren je samo za akademske istraživače povezane sa sveučilištima ili istraživačkim institucijama (javnim ili privatnim) koje se nalaze u jednoj od 27 država članica EU-a.
Oni ispunjavaju uvjete za program, bez obzira na svoje državljanstvo (no trebaju biti rezidenti EU-a).
Istraživači mogu biti doktorandi, postdoktorski istraživači, fakultetski djelatnici ili drugi istraživači u akademskom području.
Prijedlog može podnijeti jedan podnositelj prijedloga ili više njih.
Ocjenjivat će se samo jedan prijedlog po istraživaču po pozivu.
Javna tijela koja primaju sredstva ili potporu EUIPO-a putem drugih mjera financiranja, kao što su programi suradnje koji imaju iste ciljeve kao i ovaj poziv, nisu prihvatljiva (npr. nacionalni i regionalni uredi za intelektualno vlasništvo ili međunarodne organizacije). 2.2.
Prihvatljive aktivnosti Istraživačke studije o temama povezanima s IV-om i informacijskim tehnologijama, kako su definirane u tematskom opisu poziva na podnošenje prijedloga.
Maksimalno trajanje projekata jest 12 mjeseci od datuma potpisivanja ugovora o dodjeli bespovratnih sredstava.
Više pojedinosti možete pronaći u poglavlju II.
Smjernica za podnositelje prijedloga.
3.
Kriteriji za isključivanje i odabir Podnositelji prijedloga ne smiju biti u situaciji zbog koje mogu biti isključeni iz sudjelovanja i/ili dodjele sredstava kako je to definirano Financijskom uredbom koja se primjenjuje na opći proračun Unije.
Podnositelji prijedloga moraju raspolagati financijskom i operativnom sposobnošću za izvršavanje predloženih aktivnosti.
Za dodatne pojedinosti o popratnim dokumentima koje treba dostaviti pogledajte poglavlje II.
Smjernica za podnositelje prijedloga.
4.
Kriteriji dodjele Za potrebe procjene prihvatljivih prijedloga dodjeljuju se bodovi (od ukupno 100 bodova) u skladu sa sljedećim načinom ponderiranja: